کنائی لال دتا

کنائی لال دتا ، پیدائش: 30 اگست، 1888ء - وفات: 10 نومبر، 1908ء) بنگال سے تعلق رکھنے والے ہندوستان کے مشہور انقلابی اور تحریک آزادی ہند کے کارکن تھے۔ کنائی لال دتا 30 اگست 1888ء کو چندن نگر، ہوگلی ضلع، مغربی بنگال، برطانوی ہندوستان میں پیدا ہوئے۔ ان کے والد چنی لال دتا بمبئی میں اکاؤنٹنٹ تھے۔ انھوں نے ابتدائی تعلیم بمبئی سے حاصل کی۔ بعد میں چندن نگر واپس آ گئے۔ انھوں نے 1908ء میں کلکتہ یونیورسٹی سے الحاق یافتہ ہوگلی محسن کالج سے بی اے پاس کیا۔ وہ 1908ء میں برطانوی راج سے آزادی کے لیے کام کرنے والی خفیہ انقلابی تنظیم جوگانتر سے وابستہ ہو گئے۔ تقسیم بنگال کے خلاف مہم میں شامل تھے۔ مئی 1908ء میں کلکتہ میں علی پور بم کیس میں ملزم قرار دیے گئے اور گرفتار ہوئے۔ علی پور جیل میں حراست میں رکھے گئے۔ انھوں نے اسی جیل میں دوسرے ملزم نریندر ناتھ گوسوامی جو سرکاری گواہ بن گیا تھا اسے جیل میں گولی مار کر ہلاک کر دیا۔ ان پر مقدمہ چلا کر موت کی سزا سنائی گئی۔ نومبر 1908ء کو انھیں علی پور جیل، کلکتہ میں پھانسی دے دی گئی۔شہیدانِ آزادی (جلد اول)، چیف ایڈیٹر: ڈاکٹر پی این چوپڑہ، قومی کونسل برائے فروغ اردو زبان نئی دہلی، 1998ء، ص 201

 حوالہ جات 

زمرہ:1888ء کی پیدائشیں
زمرہ:1908ء کی وفیات
زمرہ:آزادی ہند کی انقلابی تحریک
زمرہ:بھارتی انقلابی
زمرہ:برطانوی ہند سے سزائے موت بذریعہ پھانسی پانے والے
زمرہ:بنگال سے آزادی ہند کے فعالیت پسند بلحاظ
زمرہ:بنگالی شخصیات
زمرہ:سزائے موت یافتہ بھارتی شخصیات
زمرہ:ایشیا میں 1908ء میں قتل
زمرہ:ضلع مغربی مدناپور کی شخصیات
زمرہ:ضلع ہوگلی کی شخصیات
زمرہ:بھارت میں 1900ء کی دہائی میں قتل
زمرہ:بھارتی قاتل قرار شخصیات
زمرہ:1908ء میں ہندوستان میں جرائم
زمرہ:بھارتی قوم پرستی
زمرہ:برطانوی ہند سے سزائے موت یافتہ شخصیات
زمرہ:مغربی بنگال سے آزادی ہند کے فعالیت پسند
زمرہ:ویکی ڈیٹا سے مطابقت رکھنے والی مختصر تفصیل